கேள்வி: பழனி மலைகள் - பெயராய்வு பற்றி விளக்கவும்.
பதில்: பழனிமலை எனும்போது, பழனி முருகன் கோவில் கொண்டுள்ள கருமலையே அனைவரின் உள்ளத்திலும் தோன்றும். ஆனால் இங்குக் குறிப்பிடப்படும் பழனி மலைகள், பழனி நகருக்குத் தெற்கிலுள்ள மலைக் கூட்டமே ஆகும். வட மொழியில் இவற்றை 'வராக கிரி' என்பர். தமிழில் இதைப் ''பன்றி மலை'' என்று குறிப்பிடுவர். இம் மலைக்கு இப் பெயர் ஏற்பட்டதற்குக் காரணமாக ஒரு செவிவழி கதை வழங்குகிறது. இம் மலைமீது ஒரு முனிவர்களின் பட்டியல் தவம் செய்துகொண்டிருந்தாராம், அவ் வழி வந்த பன்னிரண்டு குறும்புக்கார இளைஞர்கள் அம் முனிவரை இகழ்ந்து பேசினார்களாம். இதனால் சினங்கொண்ட அம் முனிவர் அப் பன்னிருவரையும் பன்றிகளாகப் போகும்படி சபித்தாராம். அவர்களும் பன்றிகளாக மாறி அம் மலைமீது சுற்றித் திரிந்தார்கள் . அவர்களிடம் இரக்கம் கொண்ட சிவபெருமான் அவர்களுடைய பன்றியுருவை மாற்றி, பாண்டியர் அவைக்களத்தில் அமைச்சர்களாக அமர்த்தினாராம். இக் காரணத்தினால் இம் மலை பண்டை நாட்களில் பன்றி மலை என்று பெருவழக்காக அழைக்கப்பட்டு வந்தது என்பர். பன்றி மலையின் திரிபே பழனி மலை என்றும் சிலர் கூறுகின்றனர். புகழ் மிக்க பழனி நகருக்கு அருகில் இருப்பதனால், இம் மலை பழனி மலை என்று பெயர் பெற்றதாகவும் வேறு சிலர் கூறுகின்றனர்.
கேள்வி: பழனி மலைகள் - சுற்றுச்சூழல் என்பது என்ன?
பதில்: பழனி மலைகளின் சுற்றுச்சூழல் பகுதியில் 250 முதல் 1,000 மீ (820-3,281 அடி) உயரம் வரையிலான தாழ்ந்த உயரப்பகுதியானது தென்மேற்கு தொடர்ச்சி மலையின் ஈரமான இலையுதிர் காடுகள் உள்ளன. இலையுதிர் காடுகளானது 1,000 மீ (3,281 அடி) க்கு மேல், மாறா பசுமை தென் மேற்குத் தொடர்ச்சி மலைகளின் மாண்டேன் மழைக்காடுகளாக மாறுகின்றன. மலைப்பகுதியின் மிக உயர்ந்த பகுதிகளான, 2,000 மீ (6,562 அடி) க்கு மேல் உள்ள பகுதிகள், மான்ட்டேன் மழைக்காடுகள் சோலைக்காடுகள்-புல்வெளி என பல்லடுக்குகளுக்கு வழிவகுக்கின்றன. இது உறைபனியைத் தாங்க்கூடிய கொண்ட மாண்டேன் புல்வெளைக் கொண்டதாகவும், இடையிடையில் குறுகிய சோலைக்காடுகைக் கொண்டதாகவும் உள்ளது.
கேள்வி: பழனி மலைகள் - பாதுகாப்பு பற்றி நீங்கள் என்ன அறிந்துள்ளீர்கள்?
பதில்: பழனி மலைகள் தற்போது வளர்ச்சி அதிகரிப்பின் அழுத்தங்களுக்கு ஆளாகியுள்ளது. கொடைக்கானலை தலைமையிடமாகக் கொண்ட அரசு சார்பற்ற அமைப்பு பழனி மலைகள் பூதுகாப்பு குழுவானது 1985 இல் நிறுவப்பட்டது. 1990 களின் முற்பகுதியில் தமிழ்நாடு வனத்துறை கொடைக்கானல் காட்டுயிர் உய்விடம் உருவாக்க தமிழக அரசுக்கு முன்மொழிந்தது. 2013 இல் இது உருவாக்கபட்டது.